L 343[10 Jurnalul Oficial al Uniunii Europene 29.12.2010 REGULAMENTUL (UE) NR. 1259/2010 AL CONSILIULUI din 20 decembrie 2010 de punere în aplicare a unei forme de cooperare consolidată în domeniul legii aplicabile divorțului şi separării de corp CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 81 alineatul (3), având în vedere Decizia 2010/405/UE a Consiliului din 12 iulie 2010 de autorizare a unei forme de cooperare consolidată în domeniul legii aplicabile divorțului și separării de drept (1), având în vedere propunerea Comisiei Europene, după transmiterea proiectului de act legislativ către parlamentele naţionale, având în vedere avizul Parlamentului European, având în vedere avizul Comitetului Economic şi Social European, hotărând în conformitate cu procedura legislativă specială, întrucât: (1) Uniunea și-a stabilit obiectivul de a menține și a dezvolta un spațiu de libertate, securitate și justiție, în cadrul căruia se asigură libera circulație a persoanelor. Pentru stabilirea treptată a unui astfel de spaţiu, Uniunea urmează să adopte măsuri cu implicații transfrontaliere privind cooperarea judiciară în materie civilă, în special când acestea sunt necesare pentru asigurarea unei bune funcționări a pieţei interne. (2)  În temeiul articolului 81 din Tratatul privind funcţionarea Uniunii Europene, respectivele măsuri trebuie să le cuprindă și pe cele care promovează compatibilitatea normelor aplicabile în statele membre în materie de conflict de legi. (3) La 14 martie 2005, Comisia a adoptat o Carte verde privind legea aplicabilă și competența judiciară în materia divorțului. Respectiva carte verde a lansat o consultare publică largă în vederea identificării unor soluții posibile la problemele care ar putea apărea în situația actuală. (4) La 17 iulie 2006, Comisia a prezentat propunerea unui proiect de regulament de modificare a Regulamentului () JO L 189, 22.7.2010, p. 12. (CE) nr. 2201/2003 (?) în ceea ce priveşte competența și introducerea unor norme privind legea aplicabilă în materie matrimonială. (5) La reuniunea din 5-6 iunie 2008 de la Luxemburg, Consiliul a constatat că nu a fost întrunită unanimitatea cu privire la propunerea respectivă şi că există dificultăţi insurmontabile care, la momentul respectiv şși în viitorul apropiat, fac imposibilă întrunirea unanimității. Consiliul a stabilit că obiectivele propunerii nu pot fi atinse într-un termen rezonabil prin aplicarea dispozițiilor relevante din tratate. (6) Belgia, Bulgaria, Germania, Grecia, Spania, Franța, Italia, Letonia, Luxemburg, Ungaria, Malta, Austria, Portugalia, România şi Slovenia au adresat ulterior Comisiei o soli- citare prin care își exprimau intenția de a stabili între ele o formă de cooperare consolidată în domeniul legii apli- cabile în materie matrimonială. La 3 martie 2010, Grecia şi-a retras solicitarea. (7)  La 12 iulie 2010, Consiliul a adoptat Decizia 2010/405JUE de autorizare a unei forme de cooperare consolidată în domeniul legii aplicabile divorțului şi separării de corp. (8) În conformitate cu articolul 328 alineatul (1) din Tratatul privind funcţionarea Uniunii Europene, o formă de cooperare consolidată odată instituită este deschisă parti- cipării tuturor statelor membre, sub rezerva respectării eventualelor condiții de participare stabilite prin decizia de autorizare. De asemenea, aceasta rămâne deschisă statelor membre la orice moment, sub rezerva respectării, pe lângă condițiile menționate anterior, şi a actelor deja adoptate în cadrul său. Comisia şi statele membre care participă la respectiva formă de cooperare consolidată se asigură că promovează participarea cât mai multor state posibil. Prezentul regulament ar trebui să fie obligatoriu în toate elementele sale și să se aplice direct numai în statele membre participante, în conformitate cu tratatele. (9)  Prezentul regulament ar trebui să instituie un cadru juridic clar și complet în domeniul legii aplicabile divorțului şi separării de corp în statele membre parti- cipante, să garanteze cetăţenilor soluţii corespunzătoare în materie de securitate juridică, previzibilitate și flexibi- litate și să prevină situația în care unul dintre soţi solicită divorțul înaintea celuilalt pentru a se asigura că procedura este supusă unei anumite legi, pe care acesta o consideră a fi mai favorabilă intereselor sale. (?) Regulamentul (CE) nr. 2201/2003 al Consiliului din 27 noiembrie 2003 privind competența, recunoaşterea și executarea hotărârilor judecătorești în materie matrimonială și în materia răspunderii părintești JO L 338, 23.12.2003, p. 1).